《逃难》
明代·李昱

四郊日多垒，劳生信乾坤。朝来有警急，铁骑如云屯。

贱子心实有，焉能守荒村。呼儿戒行李，一饭同出门。

路逢逃难人，纷纷亦来奔。或扶爷与娘，或挈子与孙。

十步九颠踬，欲哭声复吞。问道往方岩，前后相豗喧。

牛羊亦随逐，飞桥为之翻。我行已岩顶，我仆犹岩根。

唇乾吻亦噪，何处浊酒尊。兹岩既云险，况有灵祠存。

栖迟且茆屋，生理安得论。俯视西北隅，杀气犹昏昏。

作者简介：元明间浙江钱塘人，字宗表，号草阁。元末避居永康、东阳间，授徒为业。明洪武中官国子监助教。有《草阁集》。